Северно од племена Клименти живи погранично племе Кучи. Кучи славе Св. Николу, као и Тодорову суботу. Такође после Морејског турско млетачког рата 1684-1699. због турских репресивних мера многи из племена Куча и Пипера морали су да се селе за Србију. До масовнијег пресељења Куча у Србију дошло је касније после првог турског прогона 1774. године. На истоку се Кучи граниче са Албанијом, на северу и североистоку је подручје Васојевића и Плавска област, западно су Братоножићи и Пипери, а јужна граница Куча је према граду Подгорица. Иначе, административно, територија Куча је у саставу општине Подгорица.